Елин Пелин
Жътва

chitanka.info

Млад месец Юни,

хубав и личен,

с огнен кон дойде

весел, обичен,

с ружа накичен!

Огън изсипа

Слънчо лъчисти,

в поля светнаха

ниви златисти —

пшеници чисти!

Песни запяха

жътварки морни,

чисти, звънливи

песни любовни —

песни любовни,

стари, народни!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.